Skjellbukparadisfugl

Skjellbukparadisfugl (Lophorina paradiseus) er en paradisfugl i slekten Lophorina og tilhører gruppen av ekte paradisfugler. Arten er endemisk for den sørlige østkysten av Queensland og den nordlige østkysten av New South Wales, i Australia. Arten er monotypisk.

 Biologi 
Arten trives i subtropisk- og temperert regnskog, inkludert i eviggrønn skog med inntil én kilometer avstand til regnskog.

Skjellbukparadisfuglen er en ganske stor paradisfugl, med svakt nedoverbøyd halvlangt nebb og relativt kort stjert. Hannen, som har gjennomgående mørk fjærdrakt med grønn stjert og grønnblå iriserende skalle, stupe og overbryst, sort mellombryst og grønn underside, blir omkring 30 cm lang og veier typisk cirka . Hunnen, som har gråbrun overside og hvit underside ispedd gråbrune spetter, blir cirka 29 cm lang og veier typisk .

 Taksonomi 
L. paradisea, som tidligere var klassifisert til slekten Ptiloris, har sammen med intercedens, victoriae og magnifica i senere tid blitt samlet til Lophorina. Dette har samlet de såkalte rifleparadisfuglene i én slekt. Disse regnes av og til som et artskompleks.. Arten har ifølge NNKF per 12. april 2017 ikke et offisielt norsk navn.

 Inndeling 
Inndelingen følger HBW Alive og er i henhold til . Alle norske navn følger Norsk navnekomité for fugl (NNKF) og er i henhold til , med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.

 Paradisaeidae, paradisfugler
 Paradisaeinae, (ekte paradisfugler)
 Lophorina, (rifleparadisfugler)
 L. paradisea, skjellbukparadisfugl (Australia)
 L. victoriae, asurstrupeparadisfugl (Australia)
 L. superba, fabelparadisfugl (Ny-Guinea)
 L. magnifica, safirparadisfugl (Ny-Guinea og Australia)
 L. intercedens, (østsafirparadisfugl eller rosabuksafirparadisfugl) (Ny-Guinea)

 Referanser 
Denis Lepage (2017) Magnificent Riflebird: Lophorina (magnifica or intercedens) = (Lophorina magnifica) (Vieillot, 1819). Avibase. Besøkt 2017-04-12.

Frith, C. & Frith, D. (2017). Victoria’s Riflebird (Lophorina victoriae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona

Frith, C., Frith, D. & Bonan, A. (2017). Birds-of-paradise (Paradisaeidae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona.

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-08-07

 Eksterne lenker 


Kategori:Paradisfugler
Kategori:Australias endemiske fugler
Kategori:Fugler formelt beskrevet i 1925
Kategori:Dyr formelt beskrevet av William John Swainson